KLASA:003-06/17-03/01

URBROJ: 251-150-17-02

Osnovna škola GRAČANI

Sjednica Vijeća roditelja

U Zagrebu, 26. siječnja 2017.

Z A P I S N I K

sa 3. (slovima: treće) sjednice Vijeća roditelja Osnovne škole Gračani održane dana 26. siječnja 2017. s početkom u 18:00 sati.

**Predloženi dnevni red :**

1. Verifikacija zapisnika s 2. sjednice Vijeća roditelja održane 28.rujna 2016.

2. Izbor osobe iz reda roditelja za člana Školskog odbora

3. Uređenje škole

4. Razno

Predsjednica Vijeća gđa Marina Škurla evidentirala je 13 prisutnih članova Vijeća i isprike za troje članova koji su bili spriječeni u dolasku: gđa Gordana Marenić, gđa Sandra Kelković i gđa Ivana Mateljak.

Nakon uvodnog pozdrava ravnateljice gđe Nataše Gjuran, sjednica je počela u 18:05 sati.

Predsjednica je dala na glasanje 1. točku dnevnog reda te je zapisnik s 2.sjednice Vijeća roditelja verificiran uz jedan suzdržani glas (gđe Tatjane Rakić koja nije bila prisutna na prethodnoj sjednici Vijeća roditelja).

Sudionici sjednice su prihvatili predložene točke dnevnog reda , te se prvo raspravljalo o 3. točki dnevnog reda. Sjednica Vijeća roditelja održavala se je u novouređenoj školskoj knjižnici čijem uređenju su doprinijeli članovi Vijeća roditelja svojim angažmanom. Tijekom zimskim učeničkih praznika provela se kompletna sanacija prostora od zamjene parketa, rušenja pregradnog zida, ličenja cijevi, ličenja zidova pa nadalje. U prostor je smještan i novi knjižnični namještaj (police, ormari, stolovi …). Jedino je još potrebno zamijeniti stare radijatore što je u planu. Također je potrebno popuniti fundus knjiga. Grad Zagreb donirao je knjižnicu s kompletom knjiga vrijednim 7396 kuna.

Ravnateljica se osvrnula na plan uređenja škole u 2017. godini od krovišta, pročelja škole, unutarnjeg uređenja – mijenjanje parketa u još 8 učionica, zamjena radijatora te postavljanja epoksidnih podova. Kratko je izvijestila o sastancima s nadležnim gradskim institucijama te Vijećem gradske četvrti Podsljeme. Navedeni su suglasni s rješavanjem navedene problematike.

Slijedila je točka 2. – izbor osobe iz reda roditelja za člana Školskog odbra.

Ravnateljica je informirala članove vijeća roditelja o načinu odabira člana roditelja za Školski odbor kao i o odgovornosti koju taj roditelj ima u Školskom odboru.

Školom upravlja Školski odbor. Školski odbor donosi odluke o usvajanju svih zakonima propisanih akata: školskog Statuta, pravilnika, godišnjeg plana i programa rada i drugih. Školski odbor prati cjelokupan rad škole te donosi odluke, rješenja, zaključke, upute i daje mišljenje o svim važnim pitanjima, materijalno-financijskim, imovinsko-pravnim, radno-pravnim, pedagoškim i svim drugim.

Roditelj koji je želio mogao se sam javiti za tu funkciju, netko ga je mogao predložiti, a izabrani roditelj morao je reći pristaje li ili ne pristaje biti član Školskog odbora.

Gđa Violeta Banić predložila je gđu Tatjanu Rakić kao predstavnika roditelja u Školskom odboru.

Kako se više nitko nije javio niti bio predložen pristupilo se glasanju. Gđa Tatjana Rakić jednoglasno je izabrana za predstavnika roditelja u Školskom odboru u idućih 4 godina.

U 18.30 sati 3. Sjednici Vijeća roditelja pridružio se i predstavnik gradske četvrti Podsljeme gdin Krešimir Kompesak. Govorio je o budućim planovima vezanim uz uređenje škole. Najavio je da bi Osnovna škola Gračani mogla tijekom 2017. godine biti kompletno uređena.

Slijedila je točka 4. – Razno

Slijedila su pitanja i zamolbe roditelja

* Roditelji su zamolili da se opširno gradivo iz povijesti, ako je moguće, podijeli na manje cjeline. Ravnateljica je obećala da će porazgovarati s predmetnom učiteljicom.
* Postavljeno je pitanje realizacija Škole u prirodi na Sljemenu za djecu 3. razreda. Roditelje je zanimalo zašto djeca ne bi išla u školu u prirodi i u 3. i u 4. razredu. Prijedlog roditelja je za djecu 3. razreda odlazak na Sljeme u školu u prirodi. Ravnateljica je dala do znanja da će na sljedećem Vijeću roditelja dobiti odgovor na postavljena pitanja.
* Roditelje je zanimalo hoće li se i dalje unatoč mogućnosti još jednog 1. c razreda ostvarivati jednosmjenska nastava. Ravnateljica je odgovorila da u školi ima prostora za još jedan razredni odjel te da jednosmjenska nastava nije upitna.

Sjednica je završena u 19:15 sati.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Marina Škurla Romana Bujan Nataša Gjuran

Predsjednica Vijeća roditelja zapisničarka Ravnateljica škole